छोटा शिमला, चिड़गांव थाना को मिलेंगे 10-10 हजार रुपए
शिमला| जिलापुलिस में फरवरी माह में छोटा शिमला और चिड़गांव पुलिस थाना में कामकाज बेहतर आंका गया है। दोनों थानों को 10-10 हजार रुपए मिलेंगे। एसपी डीडब्ल्यू नेगी की अध्यक्षता में बनेगी तीन सदस्यीय कमेटी ने जिले के पुलिस थानाें और चौकियों में कामकाज का मूल्यांकन किया। जिले के19 पुलिस थानों में पुलिस थाना छोटा शिमला चिड़गांव पुलिस थाना का काम बेहतर पाया गया। एसपी डीडब्ल्यू नेगी ने बेहतर कार्य के लिए दोनों थानों के प्रभारियों की सराहना की है और भविष्य में भी इस तरह के श्रेष्ठ कार्य की उम्मीद जताई है। जिला पुलिस दोनों प्रभारियों को पुरस्कार राशि के साथ ही प्रशंसा पत्र भी जारी करेगी। जिला पुलिस ने पुलिस थानों और चौकियों में बेहतर कामकाज आंकलन के लिए नई पहल शुरू की है। इसके तहत हर महीने के आखिर में कामकाज की समीक्षा की जाती है। जिस थाना या चौकी में काम बेहतर पाया जाता है, उसे पुरस्कृत किया जाता है। एसपी डीडब्ल्यू नेगी के नेतृत्व में मूल्यांकन के लिए बनी कमेटी में एएसपी सिटी अर्जित सेन ठाकुर और एएसपी रूलर भजन देव नेगी शामिल हैं।
hin_Deva hin_Deva